**И.бр.** **299/2020**

Извршителот Александар Чамовски од Струмица, ул.Васил Сурчев бр.20 влез 1 локал 3 врз основа на барањето за спроведување на извршување од доверителот-предлагач Иван Захов од Струмица со живеалиште на ул.Маршал Тито бр.95 преку полномошник Адвокат Славчо Петров,  засновано на извршната исправа Впп.бр.1.бр.12/14 од 30.03.2015 год. на Основен суд Струмица и ГЖ-827/15 од 30.06.2015 год. на Апелационен суд Штип, против должниците-противници Блага Витанова од Струмица со живеалиште на ул.Браќа Миладинови бр.19/15 и Крстина Ѓеоргиева од Струмица со живеалиште на бул.Маршал Тито бр.13-1/7, за спроведување на извршување во вредност 1.686.202,00 денари на ден 11.03.2021 година го донесува следниот:

**З А К Л У Ч О К**

**ЗА ПОВТОРНА ВТОРА УСНА ЈАВНА ПРОДАЖБА**

**(врз основа на членовите 179 став (1), 181 став (1) и 182 став (1) од Законот за извршување)**

СЕ ОПРЕДЕЛУВА повторна втора продажба со усно јавно наддавање на недвижноста означена како:

-КП.бр.237, дел 4, адреса БР.МИЛАДИНОВИ, број на зграда/друг објект 1, намена на зграда А2, влез 1, кат 4, број 15, намена на посебен/заеднички дел од зграда СТ, внатрешна површина од 62 м2, СОСОПСТВЕНОСТ, КО СТРУМИЦА

-КП.бр.237, дел 4, адреса БР.МИЛАДИНОВИ, број на зграда/друг објект 1, намена на зграда А2, влез 1, кат ПО, број 15, намена на посебен/заеднички дел од зграда П, внатрешна површина од 8 м2, СОСОПСТВЕНОСТ, КО СТРУМИЦА

запишана во имотен лист бр.16819 КО СТРУМИЦА при АКН на РСМ – Одделение за катастар на недвижности Струмица

,сопственост на доверителот-предлагач Иван Захов од Струмица и должниците-противници Блага Витанова од Струмица и Крстина Ѓеоргиева од Струмица.

Продажбата ќе се одржи на ден 02.04.2021 година во 14,00 часот во просториите на Извршителот Александар Чамовски од Струмица, ул.Васил Сурчев бр.20 влез 1 локал 3 Струмица.

Почетната вредност на недвижноста, утврдена со заклучок за утврдување на вредност на недвижност на Извршителот Александар Чамовски од Струмица од 28.12.2020 година, изнесува 1.125.205,00 денари, под која недвижноста не може да се продаде на второто јавно наддавање.

Недвижноста е оптоварена со следните товари и службености:

-Налог за извршување врз недвижност (врз основа на чл.166 од ЗИ) од 16.10.2020 година на Извршител Александар Чамовски од Струмица.

Должникот кој како сопственик домува во продадената семејна станбена зграда или стан, не го задржува правото да домува тука и е должен зградата, односно станот да ги испразни во рок од 30 дена од денот на доставување на Заклучокот за предавање во владение на недвижноста, а ако тоа не го стори, извршителот на предлог од купувачот присилно ќе го изврши испразнувањето на зградата односно станот.

На јавното наддавање можат да учествуваат само лица кои претходно положиле гаранција која изнесува 1/10 (една десеттина) од утврдената вредност на недвижноста.

Согласно член 183 став 4 од Законот за извршување, должникот-противник Блага Витанова од Струмица со живеалиште на ул.Браќа Миладинови бр.19/15, кој има побарување и тоа 1/3 од вредноста на недвижноста-предмет на продажба, не е ослободен од полагање гаранција за наредни продажби бидејќи не ја уплати понудената цена на претходната продажба.

Уплатата на паричните средства на име гаранција се врши на жиро сметката од извршителот со бр. 300030000248209 која се води кај Комерцијална Банка АД Скопје и даночен број 5027020507180.

На понудувачите чија понуда не е прифатена, гаранцијата им се враќа веднаш по заклучувањето на јавното наддавање.

Најповолниот понудувач - купувач на недвижноста е должен да ја положи вкупната цена на недвижноста, во рок од 15 дена од денот на продажбата, во спротивно ќе се определи нова продажба, а средствата од положената гаранција се сметаат за наплатени средства во извршувањето.

Овој заклучок ќе се објави во следните средства за јавно информирање Нова Македонија и електронски на веб страницата на Комората .

Заклучокот ќе се достави до странките, заложните доверители, до учесниците во постапката, до лицата кои имаат запишано или законско право на првенство на купување и до надлежниот орган на управата.

И З В Р Ш И Т Е Л

|  |
| --- |
| Александар Чамовски |